28. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 92079/29460 της 1/29 Δεκ. 1977 (ΦΕΚ Β΄ 1316) Περί θεωρήσεως λογιστικών βιβλίων και εντύπων οικονομικώς εξυπηρετουμένων Υπηρεσιών παρά του Κ.Τ.Γ.Κ. και Δασών και των διαχειρίσεων Κρατ. Σποροπαραγωγής και Γ.Δ.Ε.Β. 2.Εγκρίνουμε την αριθ. 689/1977 απόφαση του Διοικ. Συμβουλίου του ΚΤΓΚ και Δασών, η οποία έχει ληφθεί κατά την 48/10.11.1977 Συνεδρίαση αυτού, και έχει ως εξής: 3.Το Διοικητικόν Συμβούλιον σε συνέχεια της αριθ. 471/1977 αποφάσεως αυτού και έχοντας υπ’ όψη: α)Το άρθρ. 85 του Π.Δ. 433/1977 «περί Οργανισμού του Υπουργείου Γεωργίας», σύμφωνα με το οποίο η αρμοδιότητα της θεωρήσεως των παραστατικών διαχειρίσεως υλικού, λογιστικών βιβλίων και εντύπων που χρησιμοποιούνται από τις οικονομικώς εξυπηρετούμενες Υπηρεσίες παρά του Κ.Τ.Γ.Κ. και Δασών και των Ειδικών Διαχειρίσεων (Κρατ. Σποροπαραγωγής και Γ.Δ.Ε.Β.), περιήλθε στη νεοσυσταθείσα Δ/νση Ελέγχου και Οικον. Επιθ/σεως, η δε άσκηση της αρμοδιότητας αυτής μεταβιβάσθηκε στον Προϊστάμενο αυτής με την αριθ. 47156/1806/24.6.77 Υπουργική απόφαση, «κατά τα ειδικώτερον καθορισθησόμενα δι’ αποφάσεων των Διοικ. Συμβουλίων των ανωτέρω Ταμείων και Διαχειρίσεων ή του Προέδρου αυτών αναλόγως». β)Το από 1.11.77 Υπουργ. Συμβούλιο της Δ/νσεως Ελέγχου και Οικ/κής Επιθεωρήσεως από το οποίο προκύπτει ότι: (1)Μέχρι της κατά τα ανωτέρω ρυθμίσεως, η θεώρηση των παραστατικών διαχειρίσεως, υλικού λογιστικών βιβλίων και εντύπων γινόταν σύμφωνα με τα οριζόμενα στις αριθ. 56185/8643/Ζ409/12.3.68, 120819/1087/11.7.69 και 3899/1027/51/12.1.1971 Υπουργικές αποφάσεις και κατ’ εφαρμογή των διατάξεων του άρθρ.7 παρ. 3 και 4 του Β.Δ. 284/1961 «περί τροποποιήσεως και συμπληρώσεως των περί Διοικήσεως, Διαχειρίσεως και Λειτουργίας του ΚΤΓΚ και Δασών κειμένων Διατάξεων». (2)Με τις ανωτέρω διατάξεις του Β.Δ. 284/1961, προβλέπονται ως αρμόδια όργανα για τη θεώρηση και μονογραφή των λογιστικών βιβλίων και εντύπων, που χρησιμοποιούνται παρά του Κ.Τ.Γ.Κ. και Δασών και των υπ’ αυτού εξυπηρετουμένων Υπηρεσιών και Ιδρυμάτων, ο Πρόεδρος του Διοικητικού Συμβουλίου του Ταμείου, ο Διευθυντής της τέως Οικονομικής Διευθύνσεως και ο Προϊστάμενος της τέως Υπηρεσίας Εγγείων βελτιώσεων, κατά λόγο της καθοριζομένης δικαιοδοσίας εκάστου ή και άλλο μέλος του Διοικητικού Συμβουλίου του Ταμείου ύστερα από εξουσιοδότηση του Προέδρου αυτού. (3)Με την παρ. 4 του άρθρ. 7 του ανωτέρω Β.Δ/τος, παρέχεται εξουσιοδότηση στους Διευθυντές των Περ/κών Δ/νσεων Εγγείων Βελτιώσεων, για τη θεώρηση των λογιστικών βιβλίων κλπ. των υποκειμένων αυτών Μονάδων. (4)Προτείνεται, για την εναρμόνιση των διατάξεων του άρθρ. 85 του Π.Δ. 433/1977 και των διατάξεων του άρθρ. 7 του Β.Δ. 284/1961, η τροποποίηση των προηγουμένων, για το ίδιο θέμα, σχετικών αποφάσεων του Συμβουλίου κλπ. γ)Εισήγηση της Β. Λέκκα, Τμημ. στη Δ/νση Ελέγχου και Οικονομικής Επιθ/σεως. 4.Τροποποιεί τις σχετικές με το ανωτέρω θέμα αποφάσεις και εξουσιοδοτεί τον Προϊστάμενο της Δ/νσεως Ελέγχου και Οικονομικής Επιθ/σεως και, σε περίπτωση απουσίας ή κωλύματος, τον νόμιμο αναπληρωτή του, για την υπογραφή των πράξεων θεωρήσεως των παραστατικών διαχειρίσεως υλικού, λογιστικών βιβλίων και αριθμημένων εντύπων, που χρησιμοποιούνται από το Κ.Τ.Γ.Κ. και Δασών και τις Ειδικές διαχειρίσεις Κρατ. Σποροπαραγωγής και Γενικής Δ/νσεως Εγγείων Βελτιώσεων (Α΄ και Β΄ Παρ/τα του προϋπολογισμού του Κ.Τ.Γ.Κ. και Δασών), ως και των από τις Υπηρεσίες αυτές οικονομικά εξυπηρετουμένων Υπηρεσιών Ιδρύματα κλπ., εκτός από τις υποκείμενες στις 7 Περιφερειακές Δ/νσεις Εγγείων Βελτιώσεων Μονάδων (Εποπτειών και Τομέων Ε.Β.). 5.Εγκρίνει όπως, τα χρησιμοποιούμενα υπό των Εποπτειών και Τομέων Εγγείων βελτιώσεων παραστατικά διαχειρίσεως υλικού, λογιστικά βιβλία και αριθμημένα έντυπα, λόγω των ειδικών συνθηκών λειτουργίας αυτών και του ισχύοντος δυνάμει της αριθ. 1182/30.6.55 πράξεως του Υπουργικού Συμβουλίου λογιστικοδιαχειριστικού συστήματος της Γ.Δ.Ε.Β. και κατά παρέκκλιση των διατάξεων του άρθρ. 85 του Π.Δ. 433/1977 θεωρούνται κατ’ εφαρμογή των διατάξεων της παρ. 4 του άρθρ. 7 του Β.Δ. 284/1961, παρά των οικείων Διευθυντών των 7 Περιφερειακών Διευθύνσεων Εγγείων Βελτιώσεων. Η παρούσα να δημοσιευθεί στην Εφημερίδα της Κυβερνήσεως. 